open-index/open-wikipedia-markdown huggingface dataset:
เบญจา หลุยเจริญ

**เบญจา หลุยเจริญ** เป็นอดีตรัฐมนตรีช่วยว่าการกระทรวงการคลัง ในรัฐบาลยิ่งลักษณ์ ชินวัตร อดีตอธิบดีกรมสรรพสามิต อดีตอธิบดีกรมศุลกากร และอดีตรองอธิบดีกรมสรรพากร

## ประวัติ
เบญจา หลุยเจริญ เกิดเมื่อวันที่ 21 เมษายน พ.ศ. 2496 สำเร็จการศึกษาระดับปริญญาตรี บัญชีบัณฑิต จากคณะพาณิชยศาสตร์และการบัญชี และนิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ ระดับปริญญาโท รัฐประศาสนศาสตรมหาบัณฑิต จากจุฬาลงกรณ์มหาวิทยาลัย ประกาศนียบัตรกฎหมายมหาชน รุ่นที่ 13 จากคณะนิติศาสตร์ มหาวิทยาลัยธรรมศาสตร์ และหลักสูตรปริญญาบัตรวิทยาลัยป้องกันราชอาณาจักร (วปรอ.4616)

## การทำงาน
เบญจา หลุยเจริญ เข้ารับราชการในกระทรวงการคลัง เคยได้รับแต่งตั้งเป็นรองอธิบดีกรมสรรพากร ในปี พ.ศ. 2546 เป็นผู้ตรวจราชการกระทรวงการคลัง ในปี พ.ศ. 2548 เป็นรองปลัดกระทรวงการคลัง ในปี พ.ศ. 2551 เป็นอธิบดีกรมสรรพสามิต ในปี พ.ศ. 2554 และตำแหน่งสุดท้ายคือ อธิบดีกรมศุลกากร ก่อนจะลาออกจากราชการเพื่อมารับตำแหน่งรัฐมนตรีช่วยว่าการกระทรวงการคลัง ในรัฐบาลนางสาวยิ่งลักษณ์ ชินวัตร เมื่อปลายเดือนมิถุนายน พ.ศ. 2556 ซึ่งเธอเหลือระยะเวลาในการรับราชการอีกเพียง 3 เดือนเท่านั้น

## คดีความ
เมื่อวันที่ 28 กรกฎาคม 2559 ศาลอาญาแผนกคดีทุจริตและประพฤติมิชอบของเจ้าหน้าที่รัฐ พิพากษาให้เธอมีความผิดฐานร่วมกันเป็นเจ้าพนักงานปฏิบัติหน้าที่ หรือละเว้นการปฏิบัติหน้าที่โดยมิชอบ เพื่อให้เกิดความเสียหายแก่ราชการ ตามประมวลกฎหมายอาญา มาตรา 157 ให้จำคุก 3 ปี จากกรณีนายพานทองแท้ ชินวัตร และ น.ส.พินทองทา ชินวัตร ซื้อหุ้นบริษัทชินคอร์ปอเรชั่น จำกัด (มหาชน) เมื่อปี 2549 ส่งผลให้ราชการเสียหาย ต่อมาเธอได้ยื่นหลักทรัพย์เป็นหนังสือรับรองเพื่อรับการช่วยเหลือเจ้าหน้าที่ที่ต้องหาคดีของกรมสรรพากร มีวงเงินไม่เกิน 4.2 แสนบาท

เมื่อวันที่ 26 ธันวาคม 2562 ศาลอาญาแผนกคดีทุจริตและประพฤติมิชอบกลาง นัดอ่านฏีกา คดีที่ ป.ป.ช. เป็นโจทก์ยื่นฟ้อง โดยที่ศาลฏีกาเห็นว่า การกระทำของจำเลยที่ 1-4 (นางเบญจา หลุยเจริญ จำเลยที่ 1) ในการตอบข้อหารือประเมินภาษี การซื้อขายหุ้นชินคอร์ปฯ ให้กับจำเลยที่ 5 รับทราบนั้น แอบแฝงเจตนาที่จะช่วยให้ นายพานทองแท้ และ น.ส.พินทองทา ไม่ต้องแจ้งรายได้ที่เป็นส่วนต่างการซื้อขายหุ้นที่ราคาต่ำกว่าทุน ซึ่งแนวการตอบข้อหารือนั้นไม่ตรงกับข้อหารือที่กรมสรรพากรเคยวินิจฉัยไว้ ดังนั้น ที่ศาลอุทธรณ์พิพากษาลงโทษ ศาลฎีกาเห็นพ้องด้วย ส่วนที่จำเลยขอให้ลงโทษสถานเบาหรือรอลงอาญา เห็นว่าควรลดโทษให้ 1 ใน 3 พิพากษาแก้ให้จำคุกจำเลยที่ 1-4 สองปี

นางเบญจา หลุยเจริญ ถูกส่งตัวเข้าทัณฑสถานหญิง เมื่อวันที่ 26 ธันวาคม พ.ศ. 2562

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:นักการเมืองสตรีชาวไทย
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:นักโทษของประเทศไทย
หมวดหมู่:อธิบดีกรมศุลกากร
หมวดหมู่:รัฐมนตรีช่วยว่าการกระทรวงการคลังไทย
มิถุนายน พ.ศ. 2556

**มิถุนายน พ.ศ. 2556** เป็นเดือนที่ 6 ของปี พ.ศ. 2556 วันแรกของเดือนเป็นวันเสาร์ วันสุดท้ายของเดือนเป็นวันอาทิตย์

## [[สถานีย่อย:เหตุการณ์ปัจจุบัน]]

หมวดหมู่:มิถุนายน
*2556-6
ส่องฟ้า

**ส่องฟ้า**  เป็นไม้ล้มลุกในวงศ์ Rutaceae ใบประกอบแบบขนนก เนื้อใบมี่จุดใสซึ่งเป็นต่อมน้ำมันกระจายทั่วไปมีกลิ่น ดอกช่อ ออกที่ปลายกิ่งสีขาวแกมเหลือง ผลสด ค่อนข้างกลม ยอดอ่อนรับประทานเป็นผักสด กินกับน้ำพริก รากต้มน้ำดื่มช่วยลดไข้ แก้ปวดศีรษะ ผสมกับสมุนไพรอื่นแก้โรคหลอดลมอักเสบ แก้ปวด แก้จุกเสียด 
## อ้างอิง
* สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 227
หมวดหมู่:วงศ์ส้ม
หมวดหมู่:พืชที่รับประทานได้
หมวดหมู่:สมุนไพร
เงี่ยงดุกน้อย

**เงี่ยงดุกน้อย**  เป็นไม้พุ่มในวงศ์ Rubiaceae เมื่อกิ่งยาวขึ้นปลายกิ่งจะโน้มลง มีหนามแหลมทุกส่วน ใบเดี่ยว ผิวใบด้านบนเป็นมัน มีขนประปราย ผลสด สุกแล้วเป็นสีส้มหรือสีแดง มีเมล็ดเดียว ใช้เป็นไม้ประดับ ทางภาคอีสานใช้รากฝนกับน้ำดื่มแก้วัณโรค
## อ้างอิง
* สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 207
หมวดหมู่:วงศ์เข็ม
หมวดหมู่:ไม้ดอกไม้ประดับ
หมวดหมู่:สมุนไพร
กัดลิ้น

**กัดลิ้น**  เป็นไม้ยืนต้นในวงศ์ Meliaceae ลำต้นแตกเป็นสะเก็ดบางๆ สัน้ำตาลอมเหลือง ใบประกอบแบบขนนก ดอกช่อ ดอกย่อยขนาดเล็ก สีขาวกลีบดอกเชื่อมกันที่โคน ปลายแยก ผลเดี่ยว สุกแล้วเป็นสีเหลืองแกมน้ำตาล ผลใช้รับประทานเป็นผลไม้ หรือทำเป็นส้มตำร่วมกับผลตะโก ถ้ารับประทานมากจะกัดลิ้น ชาวไทยอีสานนำพืชชนืดนี้เป็นส่วนผสมในยารักษาโรคริดสีดวงทวาร 
## อ้างอิง
* สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 173
หมวดหมู่:ผลไม้
หมวดหมู่:สมุนไพร
หมวดหมู่:วงศ์กระท้อน
อัญชันป่า

**อัญชันป่า**หรือ**ขี้หนอน**  เป็นไม้เลื้อยในวงศ์ Papilionaceae ลำต้นกลม ใบประกอบแบบขนนก ดอกช่อ ดอกย่อยทรงแบบดอกถั่ว สีขาว ผลเป็นฝักแห้งแตก ทั้งต้นตำพอกแผลช่วยห้ามเลือด ใส่ในไหปลาร้าหรือใช้ปิดปากไหป้องกันหนอนแมลงวัน
## อ้างอิง
* สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 201
หมวดหมู่:วงศ์ย่อยถั่ว
หมวดหมู่:สมุนไพร
นกกระจิบกัมพูชา

**นกกระจิบกัมพูชา** () เป็นชนิดของนกซึ่งถูกค้นพบในกรุงพนมเปญ เมืองหลวงของประเทศกัมพูชา ในปี 2552 ระหว่างการสืบสวนไข้หวัดนก ในปี 2556 มีการกำหนดให้เป็นชนิดใหม่และมีการอธิบายอย่างเป็นทางการ นกกระจิบกัมพูชาเป็นนกเล็ก มีปอยสีส้มแดงบนหัว นกกระจิบกัมพูชาเป็นสัตว์ประจำถิ่นของประเทศกัมพูชา ซึ่งมีแนวโน้มว่าจะจำกัดอยู่เฉพาะถิ่นที่อยู่ไม้พุ่มดกในที่ราบลุ่มน้ำท่วมถึงของแม่น้ำโขง

## อ้างอิง

หมวดหมู่:นกที่พบในประเทศกัมพูชา
ปลากะรังดอกแดง

**ปลากะรังดอกแดง** หรือ **ปลาเก๋าดอกแดง** หรือ **ปลาเก๋าจุดน้ำตาล** หรือ **ปลากะรังปากแม่น้ำ** (; ) ปลาชนิดหนึ่ง ในวงศ์ปลากะรัง (Serranidae)

เป็นปลาในวงศ์นี้อีกชนิดหนึ่งที่มีขนาดค่อนข้างใหญ่ รูปร่างค่อนข้างป้อม หัวใหญ่ จะงอยปากแหลม นัยน์ตาโต ปากกว้างเฉียงขึ้นเล็กน้อย มีฟันเป็นเขี้ยวแหลมอยู่บนขากรรไกรทั้งบนและล่าง ครีบหลังยาว ครีบหางมีขนาดใหญ่และแข็งแรง ปลายมนกลม พื้นตัวเป็นสีเทาและมีลายน้ำตาลอยู่บนหัวและข้างลำตัว มีจุดประอยู่ตามหัวและลำตัว แต่บางตัวก็ไม่มีจุดขึ้นอยู่กับสภาพแวดล้อมและขนาดของปลา

มีขนาดลำตัวโดยเฉลี่ย 30 เซนติเมตร แต่สามารถใหญ่ได้ถึง 1.5 เมตร

พบกระจายพันธุ์ตามแถบปากแม่น้ำ, ป่าชายเลน หรือกองหินใต้ทะเล ในประเทศไทยพบชุกชุมที่อำเภอเทพา จังหวัดสงขลา ในต่างประเทศพบได้ที่ทะเลแดง, มหาสมุทรแปซิฟิก และมหาสมุทรอินเดีย

เป็นปลาเศรษฐกิจอีกชนิดหนึ่ง ที่มีการเพาะเลี้ยงกันเพื่อการพาณิชย์ มีการส่งออกไปขายยังต่างประเทศ เป็นปลาที่ชาวจีนมีความเชื่อว่า เมื่อรับประทานแล้วจะทำให้บำรุงกำลัง ซึ่งในปัจจุบัน  ทางกรมประมงยังได้เพาะขยายพันธุ์ลูกผสมระหว่างปลากะรังดอกแดงกับปลาหมอทะเล ซึ่งเป็นปลาในวงศ์เดียวกัน และถือเป็นปลาที่มีขนาดใหญ่ที่สุดในวงศ์นี้ ได้เป็นผลสำเร็จ โดยลูกปลาขนาดเล็กจะมีลวดลายคล้ายกับปลาเสือตอ ซึ่งเป็นปลาสวยงามน้ำจืดที่มีชื่อเสียง ที่อยู่ต่างวงศ์กัน จนได้รับการเรียกชื่อว่า "ปลาเสือตอทะเล" โดยปลาเสือตอทะเลนั้นได้นำมาเปิดตัวครั้งแรกในงานประมงน้อมเกล้าฯ ครั้งที่ 25 ระหว่างวันที่ 28 มิถุนายน-8 กรกฎาคม พ.ศ. 2556 ที่ห้างสรรพสินค้าฟิวเจอร์พาร์ค รังสิต 

## ดูเพิ่ม
*ปลากะรังปากแม่น้ำ
*ปลากะรังลายน้ำตาล

## อ้างอิง

## แหล่งข้อมูลอื่น

*รูปและข้อมูลเพิ่มเติม 
หมวดหมู่:สกุลปลาหมอทะเล
หมวดหมู่:ปลาน้ำเค็ม
หมวดหมู่:ปลาเศรษฐกิจ
หมวดหมู่:ปลาน้ำกร่อย
หมวดหมู่:ปลาที่พบในประเทศไทย
กระจุกดาวผีเสื้อ

**กระจุกดาวผีเสื้อ** () มีชื่ออย่างอื่นว่า **เมซีเย 6** หรือ **เอ็ม6**, และ **เอ็นจีซี 6405** เป็นกระจุกดาวเปิดของดาวฤกษ์ที่ตั้งอยู่ในกลุ่มดาวแมงป่อง ได้ชื่อมาจากความคล้ายคลึงกับรูปร่างผีเสื้อ

กระจุกดาวผีเสื้ออยู่ห่างจากโลกประมาณ 1,601 ปีแสง นักดาราศาสตร์คนแรกที่บันทึกถึงกระจุกดาวผีเสื้อคือ โจวันนี บัตติสตา โอดีเยร์นา ใน ค.ศ. 1654 แต่โรเบิร์ต เบิร์นแฮม จูเนียร์ ได้เสนอว่าทอเลมี นักดาราศาสตร์ในศตวรรษที่ 1 อาจจะได้เห็นด้วยตาเปล่า ในขณะที่สังเกตกระจุกทอเลมี (เอ็ม7) ของเพื่อนบ้าน ต่อมาชาร์ล เมซีเย ได้จัดอยู่ในหมวดหมู่กระจุกในชื่อ **เอ็ม6** ใน ค.ศ. 1764

## แหล่งข้อมูลอื่น

* Messier 6, SEDS Messier pages
* 

หมวดหมู่:วัตถุท้องฟ้าของเมซีเย
หมวดหมู่:วัตถุท้องฟ้าของเอ็นจีซี
หมวดหมู่:กระจุกดาวเปิด
หมวดหมู่:กลุ่มดาวแมงป่อง
หมวดหมู่:แขนของเทพนิยาย-หงส์
รถไฟฟ้าโมโนเรล สายศาลาว่าการ กทม. 2–ถนนโยธี

**โครงการรถไฟฟ้าโมโนเรล สายศาลาว่าการกรุงเทพมหานคร  2–ถนนโยธี** เป็นโครงการรถไฟฟ้าโมโนเรลระยะสั้น ดำเนินการโดยกรุงเทพมหานคร ร่วมกับบริษัท กรุงเทพธนาคม จำกัด โดยมีแนวเส้นทางจากศาลาว่าการกรุงเทพมหานคร 2 ถึงย่านพระราม 6

## รายชื่อสถานีอย่างไม่เป็นทางการ

## อ้างอิง

* Facebook Page "รถไฟฟ้าในฝัน"
* http://www.youtube.com/watch?feature=player_embedded&v=hUMctuqdEK0

หมวดหมู่:รถไฟฟ้ารางเดี่ยวในประเทศไทย
หมวดหมู่:ระบบขนส่งมวลชนในกรุงเทพมหานคร
เจตพังคี

**เจตพังคี** ()  เป็นพืชล้มลุกในวงศ์ Euphorbiaceae และเป็นพืชเพียงชนิดเดียวในสกุลนี้ ชื่ออื่น ๆ คือ ใบหลังขาว (กลาง) เปล้าน้ำเงิน (ใต้) ตองตาพราน (สระบุรี) ตะเกีย เปล้าเงิน หนาดตะกั่ว (นครราชสีมา) มนเขา (สุราษฎร์ธานี) สมี (ประจวบคีรีขันธ์) ปานดง พังคี ปานดงเหลือง รากเรียวและยาว เปลือกหุ้มรากเป็นเยื่อบางสีเหลืองเข้ม มีกลิ่นหอม

เจตพังคีเป็นพืชสมุนไพร ใช้ ราก แก้ท้องขึ้น ปวดแน่นท้อง ทำให้ผายลม แก้ท้องอืดเฟ้อ แก้ปวดท้อง ใช้ ทั้งต้น ต้มน้ำหรือทำเป็นผง หรือดองเหล้า กินแก้ลมจุกเสียด ท้องขึ้น ท้องเฟ้อ ท้องร่วง ราก ผสมกับรากกำยาน ต้มน้ำดื่ม บำรุงธาตุ บำรุงหัวใจ หรือผสมกับสมุนไพรอื่น บดเป็นผง ละลายน้ำ เติมน้ำตาลทรายพอหวาน ดื่มเป็นยารักษาธาตุ เจริญอาหาร ขับลมที่คั่งในลำไส้ และกระเพาะอาหาร ทางจังหวัดอุบลราชธานี ใช้ ราก ต้มน้ำดื่ม หรือฝนทา แก้ท้องอืด ท้องเฟ้อ ในเด็ก หรือตำประคบ แก้ปวด ทางภาคเหนือใช้รักษาอาการเลือดคั่ง หรือเกิดอาการกระสับกระส่าย ให้เอาเจตพังคีผสมกับตัวยาอื่น ตำเป็นผงใส่น้ำเย็น เอาเหล็กหล่อเผาให้ร้อนแดง แล้วโยนใส่น้ำยา แล้วนำมากิน

## อ้างอิง

หมวดหมู่:วงศ์ยางพารา
หมวดหมู่:สมุนไพร
กระวานเทศ

**กระวานเทศ** () เป็นพืชล้มลุกในวงศ์ Zingiberaceae ชื่ออื่น ๆ เช่น กระวานแท้ เอลา ลูกเอ็ล ลูกเอ็น กระวานขาว กะวาน ส่วนของต้นเกิดมาจากการรวมตัวกันของกาบใบที่เจริญขึ้นมาเหนือดิน จนมีลักษณะเป็นกอ ใบรูปหอกเรียงสลับกัน ใบด้านหลังมีสีเข้มกว่าและเป็นมัน ผลมีลักษณะยาวรี รูปไข่ หัวท้ายแหลม ขนาดผลเส้นผ่าศูนย์กลางประมาณ 2 เซนติเมตร ยาวประมาณ 4 เซนติเมตร ผลแก่แห้งสีน้ำตาลเข้ม มีกลิ่นเฉพาะตัว ภายในแบ่งเป็น 3 ช่อง เมื่อนำผลตัดขวาง รอยตัดจะเป็นแบบสามเหลี่ยม ส่วนปลายผลจะงอนเหมือนจะงอยปากนก เมื่อแก่จะแตกตามยาวเป็น 3 ส่วน ภายในมีเมล็ดมาก แต่ละผลมี 15-20 เมล็ด มีสีน้ำตาลอมดำ อัดแน่นเป็นกลุ่ม รูปร่างเป็นสามเหลี่ยมแบน แข็ง ขนาดประมาณ 5 มิลลิเมตร มีเยื่อหุ้มเมล็ด เมล็ดมีกลิ่นหอมฉุน เผ็ดร้อน ภายในผลมีน้ำมันหอมระเหย ส่วนใหญ่อยู่ที่เมล็ด 

กระวานเทศมีสรรพคุณเป็นยา ตำรายาไทย ใช้ ผล บำรุงธาตุ กระจายโลหิต เสมหะ ขับลม แก้ท้องอืดเฟ้อ แก้อาการเกร็งของลำไส้  ในอังกฤษและสหรัฐอเมริกา ใช้เป็นยาขับลม ในจีนและอินเดีย ใช้เป็นยาขับลม และรักษาอาการผิดปกติของทางเดินปัสสาวะ แต่พบว่าเป็นพิษในหนู โดยหนูที่รับประทานสารสกัดเอทานอลของกระวานเทศ ในขนาด 0.3 มก/กก. เป็นเวลา 7 วัน ทำให้น้ำหนักของหนูลดลง

กระวานเทศเป็นหนึ่งในเครื่องเทศที่ราคาแพงที่สุด เป็นรองเพียงวานิลลาและหญ้าฝรั่น ประเทศผู้ส่งออกหลักได้แก่ กัวเตมาลา อินเดีย​ ศรีลังกา เนปาล ปาปัวนิวกีนี แทนซาเนีย
## อ้างอิง

หมวดหมู่:วงศ์ขิง
หมวดหมู่:สมุนไพร
หมวดหมู่:เครื่องเทศ
กวาวเครือแดง

**กวาวเครือแดง** Roxb. เป็นพืชในวงศ์ Leguminosae วงศ์ย่อย Papilionoideae ชื่ออื่นๆคือ กวาวหัว จานเครือ จอมทอง ตานจอมทอง เป็นพืชที่มีหัวใต้ดิน รูปทรงกระบอกยาว มีหลายขนาด เมื่อสะกิดที่เปลือก จะมียางสีแดงข้น คล้ายเลือดไหลออกมา  สารออกฤทธิ์ในกวาวเครือแดงเป็นสารกลุ่มฟลาโวนอลและฟลาโวนอยด์

## ความเป็นพิษ
พืชชนิดนี้มีฤทธิ์เป็นยาเช่นเดียวกับกวาวเครือขาว แต่มีพิษมาก รับประทานมากจะเป็นอันตรายได้ ทำให้มึนเมา คลื่นไส้อาเจียน มีพิษเมามากกว่ากวาวเครือขาว ชายไทยเชื่อว่าพืชชนิดนี้ส่งเสริมสมรรถภาพทางเพศได้การศึกษาความเป็นพิษในหนูวิสตาร์เพศผู้พบว่าหนูที่รับผงกวาวเครือแดงในขนาด  200 มก./กก/วัน ทำให้เม็ดเลือดขาวลดลง ระดับฮอร์โมนเพศชายลดลง หนูแรทที่ได้รับกวาวเครือแดงแบบผงป่นละลายน้ำเข้มข้น 0.5 และ 5 มก./มล. เป็นเวลา 21 วัน ทำให้น้ำหนักตัวของหนูแรท และปริมาณอสุจิเพิ่มขึ้น และหนูแรทที่ได้รับสารสกัดเอทานอลเข้มข้น 5 มก./มล. 21 วัน มีน้ำหนักสัมพัทธ์ของต่อมลูกหมาก และความยาวขององคชาติเพิ่มขึ้น ส่งผลให้หนูแรทมีพฤติกรรมการสืบพันธุ์เพิ่มมากขึ้น แต่ผลของกวาวเครือแดงในระยะยาว และในปริมาณสารสกัดที่มากขึ้น พบว่าทำให้ระดับฮอร์โมนเพศชายของหนูแรทลดลง และปริมาณเอนไซม์ตับสูงขึ้น ซึ่งอาจทำให้เกิดพิษต่อตับได้

## การใช้ประโยชน์
กวาวเครือแดงในตำรายาไทย หัว บำรุงเนื้อหนังให้เต่งตึง บำรุงสุขภาพ แก้ปวดเมื่อยตามร่างกาย ทำให้หน้าอกโต บำรุงความกำหนัด ราก แก้ลมอัมพาต แก้โลหิต ผสมรากสมุนไพรอื่นอีกแปดชนิดเรียกว่า พิกัดเนาวโลหะ ใช้แก้โรคดี เสมหะ ลมที่เป็นพิษ แก้ริดสีดวง ทำลายพยาธิ ดับพิษ ถอนพิษ ชำระล้างลำไส้ แก้โรคตับ แก้ลม ขับระดูร้าย สมานลำไส้ เปลือกเถา รสเย็นเบื่อเมา แก้พิษงู

## อ้างอิง

หมวดหมู่:วงศ์ย่อยถั่ว
หมวดหมู่:สมุนไพร
หมวดหมู่:พืชมีพิษ
วิชัย ชัยจิตวณิชกุล

นายแพทย์ **วิชัย ชัยจิตวณิชกุล** (เกิด 22 เมษายน พ.ศ. 2498) เป็นอดีตรัฐมนตรีช่วยว่าการกระทรวงพาณิชย์ ในรัฐบาลพลเอกชวลิต ยงใจยุทธ เป็นอดีตสมาชิกสภาผู้แทนราษฎรจังหวัดอุดรธานี และอดีตกรรมการบริหารพรรคไทยรักไทย

## ประวัติ
วิชัย ชัยจิตวณิชกุล เกิดเมื่อวันที่ 22 เมษายน พ.ศ. 2498 เป็นบุตรชาญณรงค์ กับอรอวล ชัยจิตวณิชกุล สำเร็จการศึกษาระดับปริญญาตรี ด้านวิทยาศาสตร์ จากคณะวิทยาศาสตร์ มหาวิทยาลัยมหิดล และแพทยศาสตร์ จากคณะแพทยศาสตร์ศิริราชพยาบาล มหาวิทยาลัยมหิดลเช่นเดียวกัน

นายแพทย์วิชัย สมรสกับนางจารุวรรณ ชัยจิตวณิชกุล อดีตผู้สมัครสมาชิกสภาผู้แทนราษฎรจังหวัดอุดรธานี พรรคเพื่อแผ่นดิน

## การทำงาน
วิชัย ชัยจิตวณิชกุล มีอาชีพหลักเป็นแพทย์ เคยเป็นผู้อำนวยการโรงพยาบาลอำเภอเพ็ญ ต่อมาได้เข้ามาทำงานการเมืองโดยได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคความหวังใหม่ เป็นสมัยแรก และได้รับเลือกตั้งเรื่อยมาอีกในปี พ.ศ. 2535 (กันยายน) พ.ศ. 2538 และ พ.ศ. 2539 จากนั้นในการเลือกตั้ง พ.ศ. 2544 เขาได้รับเลือกตั้งในนามพรรคชาติพัฒนา และได้เข้าร่วมกับพรรคไทยรักไทยในการเลือกตั้ง พ.ศ. 2548 ในครั้งนั้นเขาได้รับแต่งตั้งเป็นกรรมการบริหารพรรค และถูกตัดสิทธิ์ทางการเมืองพร้อมกับสมาชิกบ้านเลขที่ 111 ด้วย

นายแพทย์วิชัย เคยดำรงตำแหน่งข้าราชการการเมืองหลายตำแหน่ง และในปี พ.ศ. 2540 เขาได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกชวลิต ยงใจยุทธ ซึ่งเป็นช่วงหลังเกิดวิกฤตการณ์การเงินในเอเชีย พ.ศ. 2540

ในปี พ.ศ. 2561 เขาได้ร่วมกับนักการเมืองหลายคนในการจัดตั้งพรรคการเมืองในชื่อพรรคพลังพลเมืองไทย และรับตำแหน่งรองหัวหน้าพรรค ต่อมาได้ร่วมกับ ปรีชา เร่งสมบูรณ์สุข จัดตั้งพรรคเพื่อประชาชน ขึ้น

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดขอนแก่น
หมวดหมู่:แพทย์ชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดอุดรธานี
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคเศรษฐกิจ
หมวดหมู่:พรรคพลังประชารัฐ
หมวดหมู่:พรรคเพื่อประชาชน
หมวดหมู่:บุคคลจากคณะวิทยาศาสตร์ มหาวิทยาลัยมหิดล
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เอเชียนอินดอร์และมาร์เชียลอาตส์เกมส์ 2013

**เอเชียนอินดอร์และมาร์เชียลอาตส์เกมส์ 2013** เป็นการจัดกีฬาเอเชียนอินดอร์และมาร์เชียลอาตส์เกมส์ตัวครั้งแรก มีชื่อเรียกอีกย่างว่า **เอเชียนอินดอร์เกมส์ ครั้งที่ 4** และ มีอักษรย่อว่า ***AIGs 4***  จัดขึ้นที่เมืองอินช็อน เกาหลีใต้ ตั้งแต่วันที่ 29 มิถุนายน ถึง 6 กรกฎาคม พ.ศ. 2556 แทนกรุงโดฮา ประเทศกาตาร์ ซึ่งทางเจ้าภาพกาตาร์ได้ยกเลิกการแข่งขันเอเชียนอินดอร์เกมส์แล้วเมื่อ พ.ศ. 2554 ต่อมาสภาโอลิมปิกแห่งเอเชียได้มอบหมายให้เมืองอินชอนเป็นเจ้าภาพจัดการแข่งขัน เพื่อเตรียมความพร้อมก่อนการเป็นเจ้าภาพเอเชียนเกมส์ 2014

## สนามแข่งขัน
สนามแข่งขันทั้ง 9 แห่งที่ใช้ในการแข่งขันเอเชียนอินดอร์-มาร์เชียลอาร์ตสเกมส์:

* อินชอน แซมซาน เวิลด์ ยิมเนเซียม – พิธีเปิด และ พิธีปิด ใช้เป็นสนามแข่งขันลีลาศ และ อิเล็กทรอนิกส์สปอร์ต
* อันยาง ฮอกยี ยิมเนเซียม – โบว์ลิ่ง
* ดองบู สตูเดนท์ ยิมเนเซียม – ฟุตซอล
* ซังโนกุ ยิมเนเซียม – กาบัดดี้ และ คูราช
* โดวอน อควอติกส์ เซ็นเตอร์ – ว่ายน้ำระยะสั้น (25 เมตร)
* ซองดู คอนเวนเชีย ฮอลล์ –  พูล 9 ลูก (บิลเลียด)
* ยอนซึ อินเตอร์เนชั่นแนล แคมปัส – หมากรุกสากล และ หมากล้อม
* โดวอน ยิมเนเซียม – มวยไทย และ มวยฟาดแข้ง

## ประเทศที่เข้าร่วมแข่งขัน
ในการแข่งขันกีฬาเอเชียนอินดอร์-มาร์เชียลอาตส์เกมส์ ครั้งที่ 4 มีประเทศสมาชิกเข้าร่วมทั้งสิ้น 43 ชาติ จากประเทศสมาชิก 45 ชาติ ในเบื้องต้น มี 2 ประเทศที่ไม่ได้ส่งนักกีฬาเข้าร่วมการแข่งขัน คือ เกาหลีเหนือและติมอร์-เลสเต

* 
* 
* }
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 

## ตารางการแข่งขัน

## ตารางเหรียญรางวัล

## อ้างอิง

## แหล่งข้อมูลอื่น
*เว็บไซต์อย่างเป็นทางการ 

หมวดหมู่:เอเชียนอินดอร์และมาร์เชียลอาตส์เกมส์
หมวดหมู่:มหกรรมกีฬาในประเทศเกาหลีใต้
หมวดหมู่:การแข่งขันกีฬาระดับนานาชาติที่ประเทศเกาหลีใต้เป็นเจ้าภาพ
หมวดหมู่:กีฬาในอินช็อน
พจน์ วิเทตยนตรกิจ

**พจน์ วิเทตยนตรกิจ** เป็นนักธุรกิจชาวไทย และอดีตรัฐมนตรีช่วยว่าการกระทรวงพาณิชย์ ในรัฐบาลพลเอกชวลิต ยงใจยุทธ ซึ่งเป็นช่วงหลังเกิดวิกฤตการณ์การเงินในเอเชีย พ.ศ. 2540

## ประวัติ
พจน์ สำเร็จการศึกษาระดับปริญญาตรีจากมหาวิทยาลัยเยล และปริญญาโท สาขาบริหารธุรกิจ จากมหาวิทยาลัยฮาร์วาร์ด และได้รับประกาศนียบัตรสถาบันกรรมการบริษัทไทย รวมทั้ง Chairman 2000 Program จากสมาคมส่งเสริมสถาบันกรรมการบริษัทไทย นอกจากนั้นยังเป็นนักศึกษาสถาบันวิทยาการตลาดทุน รุ่น 16 รุ่นเดียวกับต่อพงษ์ ไชยสาส์น นาวาอากาศตรี ศิธา ทิวารี สงคราม กิจเลิศไพโรจน์ นริศ ขำนุรักษ์ มนตรี ปาน้อยนนท์ ยุรนันท์ ภมรมนตรี และอลงกรณ์ พลบุตร

พจน์ มีประสบการณ์ทำงานในธนาคารชั้นนำระดับโลก ทั้งในสหรัฐอเมริกา ญี่ปุ่น ฮ่องกง และสิงคโปร์ และเคยดำรงตำแหน่งกรรมการผู้จัดการของโกลด์แมน แซคส์ และเครดิตสวิส

## งานการเมือง
พจน์ วิเทตยนตรกิจ ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกชวลิต ยงใจยุทธ ในการปรับคณะรัฐมนตรีเมื่อวันที่ 24 ตุลาคม พ.ศ. 2540 หลังเกิดวิกฤตการณ์การเงินในเอเชีย พ.ศ. 2540 จนกระทั่งเมื่อวันที่ 6 พฤศจิกายนของปีเดียวกัน คณะรัฐมนตรีต้องสิ้นสุดลง เนื่องจากพลเอกชวลิต ยงใจยุทธ นายกรัฐมนตรี ลาออกจากตำแหน่ง

## งานธุรกิจ
พจน์ วิเทตยนตรกิจ เป็นกรรมการอิสระและกรรมการตรวจสอบ ในบริษัทเอกชนหลายแห่ง อาทิ บริษัท วีนิไทย จำกัด (มหาชน) 

## เครื่องราชอิสริยาภรณ์

## อ้างอิง

หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:พรรคความหวังใหม่
หมวดหมู่:บุคคลจากมหาวิทยาลัยฮาร์วาร์ด
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ศิษย์เก่าจากมหาวิทยาลัยเยล
ธัญยธรณ์ ขันทปราบ

รองศาสตราจารย์ **ธัญยธรณ์ ขันทปราบ** (เกิด 9 ตุลาคม พ.ศ. 2489) เป็นรองศาสตราจารย์ บัณฑิตวิทยาลัย มหาวิทยาลัยราชภัฏสวนดุสิต และอดีตรองโฆษกประจำสำนักนายกรัฐมนตรี ในรัฐบาลพลเอกชวลิต ยงใจยุทธ

## ประวัติ
ธัญยธรณ์ เกิดเมื่อวันที่ 9 ตุลาคม พ.ศ. 2489 ที่เขตบางรัก กรุงเทพมหานคร เป็นบุตรศาสตราจารย์พิเศษ ขจร กับนางชุลี สุขพานิช แต่เดิมมีชื่อว่ากนลา สุขพานิช ต่อมาจึงเปลี่ยนมาใช้นามสกุลสามีคือ "ขันทปราบ" และเปลี่ยนชื่อในเวลาต่อมาเป็น "ธัญยธรณ์" 

สำเร็จการศึกษาระดับปริญญาตรี คณะรัฐศาสตร์ สาขารัฐศาสตร์การทูต จากจุฬาลงกรณ์มหาวิทยาลัย ระดับปริญญาโท สาขาเอเชียศึกษา จากมหาวิทยาลัยอเมริกัน

## การทำงาน
ธัญยธรณ์ เป็นอาจารย์บัณฑิตวิทยาลัย มหาวิทยาลัยราชภัฏสวนดุสิต และเป็นเลขานุการพลเอก ชวลิต ยงใจยุทธ ต่อมาได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลพลเอกชวลิต ยงใจยุทธ

## เครื่องราชอิสริยาภรณ์

## อ้างอิง

หมวดหมู่:รองศาสตราจารย์
หมวดหมู่:อาจารย์คณะรัฐศาสตร์
หมวดหมู่:นักการเมืองสตรีชาวไทย
หมวดหมู่:พรรคประชากรไทย
หมวดหมู่:พรรคความหวังใหม่
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนกฎหมายและการเมือง มหาวิทยาลัยสวนดุสิต
หมวดหมู่:บุคคลจากมหาวิทยาลัยเกริก
หมวดหมู่:บุคคลจากกรุงเทพมหานคร
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เอกธนัช อินทร์รอด

**เอกธนัช อินทร์รอด**  (เกิด 12 กุมภาพันธ์ พ.ศ. 2512)  เป็นนักการเมืองชาวไทย อดีตสมาชิกสภาผู้แทนราษฎรจังหวัดหนองคาย สังกัดพรรคเพื่อไทย อดีตสมาชิกสภาผู้แทนราษฎร แบบบัญชีรายชื่อ อดีตนายทะเบียนพรรคเพื่อไทย และอดีตเลขานุการรัฐมนตรีว่าการกระทรวงพลังงาน

## ประวัติ
เอกธนัช เกิดเมื่อวันที่ 12 กุมภาพันธ์ พ.ศ. 2512 ที่ตำบลท่าบ่อ อำเภอท่าบ่อ จังหวัดหนองคาย เป็นบุตรนายประพล กับนางอุบลรัตน์ อินทร์รอด เป็นหลานปราการ อินทร์รอด สมาชิกสภาองค์การบริหารส่วนจังหวัดหนองคาย เขต 3 ท่าบ่อ ส.อบจ. 6 สมัย ผู้ก่อตั้งห้างหุ้นส่วนจำกัด ท่าบ่อปราการก่อสร้าง ผู้รับเหมาก่อสร้างรายใหญ่แห่งหนองคาย ที่ชาวบ้านเรียกขาน "ยมทูตส่งวิญญาณ" เนื่องจากนำรถแห่ศพออกบริการฟรี สำหรับชาวบ้านในพื้นที่ ทุกหมู่บ้านที่มีงานศพ

เอกธนัช สำเร็จการศึกษาระดับปริญญาตรี นิติศาสตร์ มหาวิทยาลัยศรีปทุม และ ปริญญาโท ศิลปศาสตร์มหาบัณฑิต (รัฐศาสตร์) มหาวิทยาลัยรามคำแหง

## การทำงาน
เอกธนัช เคยประกอบอาชีพธุรกิจส่วนตัว นั่นคือ ห้างหุ้นส่วนจำกัด รุ่งอรุณท่าบ่อก่อสร้างตามรอยครอบครัว และเป็นเคยเป็นหัวหน้าฝ่ายคดีแพ่ง บริษัท รัชดาอินเตอร์เนชั่นแนล บิสเนส ลอว์เยอร์ส จำกัด, และ เคยทำงานเป็นข้าราชการการเมืองประจำสำนักงานเลขาธิการนายกรัฐมนตรี

## งานการเมือง
เอกธนัช ลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2544 สังกัดพรรคไทยรักไทย ปัจจุบันสังกัด พรรคเพื่อไทย  และเคยได้รับเลือกติดต่อกันรวม 2 ครั้ง 

ปี พ.ศ. 2554 ลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 73 แต่ไม่ได้รับเลือกตั้ง เนื่องจากพรรคได้รับเลือกตั้งแค่ 61 คน หลังจากนั้นจึงดำรงตำแหน่งเลขานุการรัฐมนตรีว่าการกระทรวงพลังงาน 

ต่อมา นายปลอดประสพ สุรัสวดี สมาชิกสภาผู้แทนราษฎรลำดับที่ 7 ได้ลาออก จึงได้รับเลื่อนขึ้นมาเป็นแทน

ปี พ.ศ. 2562 ลงสมัครรับเลือกตั้งสมาชิกสภาผู้แทนราษฎรในระบบแบ่งเขตเลือกตั้ง จังหวัดหนองคาย เขตการเลือกตั้งที่ 3 ใน อำเภอสังคม, อำเภอโพธิ์ตาก, อำเภอศรีเชียงใหม่, อำเภอท่าบ่อ และอำเภอเมืองหนองคาย (เฉพาะตำบลเวียงคุกและตำบลพระธาตุบังพวน)  ต่อมาได้รับเลือกตั้งอีกสมัยในปี 2566

### สมาชิกสภาผู้แทนราษฎร
เอกธนัช อินทร์รอด ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดหนองคาย สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดหนองคาย สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย (เลื่อนแทน)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดหนองคาย สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดหนองคาย สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
* คณะกรรมการการเลือกตั้งจังหวัดหนองคาย

หมวดหมู่:บุคคลจากอำเภอท่าบ่อ
หมวดหมู่:นักธุรกิจชาวไทย
หมวดหมู่:นักกฎหมายชาวไทย
หมวดหมู่:นักการเมืองไทย
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:สมาชิกสภาผู้แทนราษฎรจังหวัดหนองคาย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:บุคคลจากคณะนิติศาสตร์ มหาวิทยาลัยศรีปทุม
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ธีรชัย งามเจริญ

**ธีรชัย งามเจริญ** เกิดเมื่อวันที่ 5 กรกฎาคม พ.ศ. 2526 เป็นนักฟุตบอลชาวไทย

## อ้างอิง

หมวดหมู่:บุคคลที่เกิดในปี พ.ศ. 2526
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวไทย
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:นักฟุตบอลจากจังหวัดศรีสะเกษ
หมวดหมู่:ผู้เล่นสโมสรฟุตบอลศรีสะเกษ
เฟรเดรีกู ชาวิส แกจิส

**เฟรเดรีกู ชาวิส แกจิส** () หรือรู้จักกันในชื่อ **แฟรจี** () เกิดในเมืองเตออฟีลูโอโตนี รัฐมีนัสเชไรส์ ประเทศบราซิล เป็นนักฟุตบอลชาวบราซิล เล่นในตำแหน่งกองหน้า ปัจจุบันได้ลงเล่นให้กับสโมสรฟุตบอลฟลูมีเนงซี โดยแฟรจีได้ทำประตูที่เร็วที่สุดในประวัติศาสตร์ฟุตบอลอาชีพ ในนัดระหว่างอาเมรีกามีเนย์รูกับวีลานอวาในการแข่งขันกอปาเซาเปาลูจีฌูนีโอริส ซึ่งเขาทำประตูได้ในเวลาเพียง 3.17&nbsp;วินาที หลังจากเริ่มการแข่งขัน

## อ้างอิง

## แหล่งข้อมูลอื่น

*
*
*

หมวดหมู่:บุคคลที่เกิดในปี พ.ศ. 2526
หมวดหมู่:บุคคลที่ยังมีชีวิตอยู่
หมวดหมู่:กองหน้าฟุตบอล
หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:บุคคลจากรัฐมีนัชเจไรช์
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในกังเปโอนาตูบราซีเลย์รูแซรียีอา
ธนีกาญจน์ แดงดา

**ธนีกาญจน์ แดงดา**  เป็นนักกีฬาฟุตบอลหญิงทีมชาติไทยตำแหน่งกองหน้า และเธอเป็นน้องสาวของธีรศิลป์ แดงดา ซึ่งเป็นนักฟุตบอลทีมชาติไทยเช่นเดียวกัน ปัจจุบันลงเล่นให้แก่เอซี นางาโนะ ปาร์เซโร เลดีส์ ในวีเมนเอมพาวเวอร์เมนต์ลีก ในประเทศญี่ปุ่น

เดือนมกราคม พ.ศ. 2556 ธนีกาญจน์ได้รับการเสนอชื่อเข้าชิงรางวัลฟุตบอลสยามโกลเด้นบอล ครั้งที่ 3 สาขานักฟุตบอลหญิงยอดเยี่ยม

## ประวัติ
ธนีกาญจน์ แดงดา เป็นลูกสาวของ พ.อ.อ.ประสิทธิ์ แดงดา ซึ่งแต่เดิม ธนีกาญจน์เคยเป็นนักกรีฑาซึ่งได้รับการฝึกสอนจากเรวดี ศรีท้าว ก่อนที่จะหันมาเป็นนักฟุตบอลในภายหลัง

พ.ศ. 2555 ธนีกาญจน์เป็นหนึ่งในนักกีฬาฟุตบอลหญิงทีมชาติไทยเข้าแข่งขันฟุตบอลหญิงชิงแชมป์อาเซียน 2012 ที่จัดขึ้น ณ นครโฮจิมินห์ ประเทศเวียดนาม

ใน พ.ศ. 2556 ธนีกาญจน์ได้เข้าร่วมแข่งขันในระดับอาชีพให้แก่สโมสรกรุงเทพมหานคร ในไทยวีเมน พรีเมียร์ลีก ฤดูกาล 2013  โดยในวันที่ 10 กุมภาพันธ์ ธนีกาญจน์เป็นหนึ่งในผู้ทำประตูให้แก่สโมสรดังกล่าวเมื่อครั้งที่พบกับสโมสรฟุตบอลหญิงวิทยาลัยนอร์ทกรุงเทพ ต่อมา ในวันที่ 17 กุมภาพันธ์ เธอได้ลงแข่งขันเมื่อพบกับทีมโรงเรียนกีฬาจังหวัดขอนแก่น รวมถึงในวันที่ 24 กุมภาพันธ์ เธอเป็นหนึ่งในผู้ทำประตูเมื่อครั้งที่พบกับสโมสรฟุตบอลหญิงทหารอากาศ และภายในปีเดียวกันนี้ ในการแข่งขันฟุตบอลหญิงเอเชียนคัพ 2014 รอบคัดเลือก ธนีกาญจน์เป็นหนึ่งในผู้ทำหน้าที่นักฟุตบอลทีมชาติตัวหลัก ซึ่งแม้จะมีอาการบาดเจ็บแต่เธอก็อาการดีขึ้นในภายหลัง และเธอเป็นหนึ่งในผู้มีส่วนช่วยให้ทีมชาติไทยเป็นฝ่ายชนะฟุตบอลหญิงทีมชาติอิหร่าน ส่งผลให้ทีมชาติไทยผ่านเข้าสู่การแข่งขันฟุตบอลหญิงเอเชียนคัพ 2014 รอบสุดท้ายได้สำเร็จ

## เครื่องราชอิสริยาภรณ์

## อ้างอิง

## แหล่งข้อมูลอื่น
* 
* 
* 
* Profile   at Östersunds

หมวดหมู่:นักฟุตบอลหญิงทีมชาติไทย
หมวดหมู่:นักฟุตบอลหญิงชาวไทย
หมวดหมู่:กองหน้าฟุตบอล
หมวดหมู่:นักกรีฑาชาวไทย
หมวดหมู่:นักฟุตบอลจากกรุงเทพมหานคร
หมวดหมู่:นักฟุตบอลจากจังหวัดสุรินทร์
หมวดหมู่:ผู้เล่นสโมสรฟุตบอลหญิงสมาคมกีฬาฟุตบอลจังหวัดชลบุรี
หมวดหมู่:ผู้เล่นเอซีนากาโนพาร์เซโรเลดีส์
หมวดหมู่:ผู้เล่นในไทยวีเมนส์ลีก
หมวดหมู่:ผู้เล่นในวีเมนเอมพาวเวอร์เมนต์ลีก
หมวดหมู่:ผู้เล่นในฟุตบอลโลกหญิง 2015
หมวดหมู่:ผู้เล่นในฟุตบอลโลกหญิง 2019
หมวดหมู่:นักฟุตบอลหญิงชาวไทยที่ค้าแข้งในต่างประเทศ
หมวดหมู่:ชาวไทยในประเทศญี่ปุ่น
อุทยานแห่งชาตินากาย-น้ำเทิน

**เขตอนุรักษ์ความหลากหลายทางชีวภาพแห่งชาตินากาย-น้ำเทิน** () หรือที่เรียกกันสั้น ๆ ว่า **นากาย-น้ำเทิน** เป็นเขตอนุรักษ์ความหลากหลายทางชีวภาพแห่งชาติ (ตัวย่อ:  NBCA) แห่งหนึ่งในประเทศลาว

มีพื้นที่ประมาณ 3,445 ตารางกิโลเมตร บริเวณเทือกเขาอันนัมและที่ราบสูงนากาย ในแขวงคำม่วนและแขวงบอลิคำไซ ประเทศลาว มีสำนักงานตั้งอยู่ในเมืองนากาย

นากาย-น้ำเทินอยู่ทางตะวันออกของบริเวณเขื่อนน้ำเทิน 2 มีสภาพเป็นลาดเขาที่ค่อยสูงขึ้นไปไปจนถึงสันเขาที่เป็นชายแดนติดต่อกับเวียดนาม  เป็นป่ารับน้ำที่ป้อนน้ำเข้าสู่เขื่อนน้ำเทิน 2 และเป็นเขตป่าที่ได้รับการอนุรักษ์ปกปักรักษาให้คงสภาพป่าที่สมบูรณ์ตามธรรมชาติโดยไม่ถูกรบกวน

## แม่น้ำ
มีแม่น้ำหลายสายที่ไหลมารวมกันเรียกว่า "น้ำเทิน" ได้แก่

*น้ำคาตา
*น้ำโซค
*น้ำมอน
*น้ำเทิน
*น้ำน้อย
*น้ำเปย
*น้ำวัน

## พรรณพฤกษชาติ
นากาย-น้ำเทิน เป็นป่าที่มีความหลากหลายทางชีวภาพสูงมากแห่งหนึ่งของภูมิภาคเอเชียตะวันออกเฉียงใต้ มีพรรณพืชและพันธุ์สัตว์หลายชนิดที่หายาก และยังมิได้รับการศึกษาทางวิชาการเพียงพอ เช่น พญามะขามป้อม (*Cephalotaxus mannii*) ซึ่งเป็นพืชหายากมากในประเทศไทย, สนขาวเวียดนาม (*Pinus dalatensis*) ในส่วนของสัตว์ป่า ได้แก่ สาวหล่า (*Pseudoryx nghetinhensis*), เก้งยักษ์ (*Muntiacus vuquangensis*), เก้งอินโดจีน (*M. rooseveltorum*), เก้งตรองซอน (*M. truongsonensis*), หมูป่าอินโดจีน (*Sus bucculentus*), กระต่ายป่าลายเสืออันนัม (*Nesolagus timminsi*), แรดชวาชนิดย่อย "อันนัม" (*Rhinoceros sondaicus annamiticus*), เสือโคร่งอินโดจีน (*Panthera tigris corbetti*), ช้างเอเชีย (*Elephas maximus*) และนกอีกกว่า 400 ชนิด

## อ้างอิง

## แหล่งข้อมูลอื่น
*

หมวดหมู่:การอนุรักษ์ธรรมชาติในประเทศลาว
เมซีเย 2

**เมซีเย 2** () เป็นกระจุกดาวทรงกลมที่ตั้งอยู่ในกลุ่มดาวคนแบกหม้อน้ำ ในอีก 5 องศาเหนือของดาวฤกษ์เบต้า คนแบกหม้อน้ำ ค้นพบโดย Giovanni Domenico Maraldi ในปี ค.ศ. 1746 และเป็นหนึ่งในกระจุกดาวทรงกลมที่ใหญ่ที่สุดที่รู้จักกัน

## อ้างอิง

## แหล่งข้อมูลอื่น

* M2,SEDS Messier pages 
* M2, Galactic Globular Clusters Database page
* Historic observations of M2 
* 

หมวดหมู่:กระจุกดาวทรงกลม
หมวดหมู่:วัตถุท้องฟ้าของเอ็นจีซี
หมวดหมู่:วัตถุท้องฟ้าของเมซีเย
หมวดหมู่:กลุ่มดาวคนแบกหม้อน้ำ
อรรถกิจ พนมยงค์

**อรรถกิจ พนมยงค์** หรือ รองอำมาตย์เอก หลวงอรรถกิติกำจร นามเดิม **กลึง พนมยงค์** เป็นรัฐมนตรีว่าการกระทรวงการต่างประเทศของไทย คนที่ 12 สมาชิกคณะราษฎร และอัครราชทูตไทยประจำกรุงสต็อกโฮล์ม

อรรถกิจ พนมยงค์ มีนามเดิมว่า กลึง พนมยงค์ เป็นบุตรของนายเสียง พนมยงค์ มีพี่น้องร่วมมารดา 1 คน ได้แก่ นางน้อม ตามสกุล และพี่น้องต่างมารดาอีก 6 คน ได้แก่ นางธราทรพิทักษ์ (เก็บ กนิษฐะเสน) นายปรีดี พนมยงค์ นายหลุย พนมยงค์ นางนิติทัณฑ์ประภาศ (ชื่น สุจริต) นางเนื่อง ลิมปินันท์ และนายถนอม พนมยงค์

อรรถกิจได้เข้าสู่การเมืองฝ่านการชักนำของน้องชาย ปรีดี พนมยงค์ โดยได้เข้าร่วมกับคณะราษฎร และได้ดำรงตำแหน่งรัฐมนตรีว่าการกระทรวงการต่างประเทศถึง 1 สมัย

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:สกุลพนมยงค์
หมวดหมู่:บรรดาศักดิ์ชั้นหลวง
หมวดหมู่:นักการเมืองไทย
หมวดหมู่:รัฐมนตรีว่าการกระทรวงการต่างประเทศไทย
หมวดหมู่:สมาชิกคณะราษฎร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ประเทือง คำประกอบ

**ประเทือง คำประกอบ** อดีตรัฐมนตรีช่วยว่าการกระทรวงพาณิชย์ ในรัฐบาลหม่อมราชวงศ์เสนีย์ ปราโมช อดีตรัฐมนตรีช่วยว่าการกระทรวงการต่างประเทศ ในรัฐบาลหม่อมราชวงศ์คึกฤทธิ์ ปราโมช และอดีตรัฐมนตรีช่วยว่าการกระทรวงอุตสาหกรรม ในรัฐบาลชวน หลีกภัย และอดีตสมาชิกสภาผู้แทนราษฎรจังหวัดนครสวรรค์ 8 สมัย

## ประวัติ
ประเทือง คำประกอบ เกิดเมื่อวันที่ 23 กุมภาพันธ์ พ.ศ. 2470 ที่อำเภอท่าตะโก จังหวัดนครสวรรค์ เป็นหลานชายของนายสวัสดิ์ คำประกอบ เขาจบการศึกษาระดับปริญญาตรี ด้านวิศวกรรมศาสตร์ จากคณะวิศวกรรมศาสตร์ จุฬาลงกรณ์มหาวิทยาลัย

## การทำงาน
ประเทือง คำประกอบ ได้รับเลือกตั้งเป็นสมาชิกสภาผู้แทนราษฎรจังหวัดนครสวรรค์ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ไม่สังกัดพรรคการเมือง ต่อมาในปี พ.ศ. 2518 ได้เข้าร่วมงานกับพรรคเกษตรสังคม พร้อมกับนายสวัสดิ์ คำประกอบ และได้รับเลือกตั้งในการเลือกตั้ง พ.ศ. 2518 และ พ.ศ. 2522 ในปี พ.ศ. 2526 ได้รับเลือกตั้งในสังกัดพรรคกิจสังคม ในปี พ.ศ. 2529 และ พ.ศ. 2531 ได้รับเลือกตั้งในสังกัดพรรคสหประชาธิปไตย ในการเลือกตั้งเดือนมีนาคม พ.ศ. 2535 สอบตก และในการเลือกตั้งเดือนกันยายน พ.ศ. 2535 และ พ.ศ. 2538 สังกัดพรรคชาติพัฒนา ต่อมาในปี พ.ศ. 2539 เขาได้รับเลือกเป็นสมาชิกสภาร่างรัฐธรรมนูญ

ประเทือง คำประกอบ ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลของหม่อมราชวงศ์เสนีย์ ปราโมช ในปี พ.ศ. 2518 แต่ต้องพ้นจากหน้าที่ตั้งแต่ยังมิได้เริ่มปฏิบัติงาน เนื่องจากคณะรัฐมนตรีไม่ได้รับความไว้วางใจจากสภาในการแถลงนโยบาย ด้วยคะแนนไว้วางใจ 111 เสียง ไม่ไว้วางใจ 152 เสียง ต่อมาได้รับแต่งตั้งเป็นรัฐมนตรีช่วยว่าการกระทรวงพาณิชย์อีกสมัย ในรัฐบาลของหม่อมราชวงศ์คึกฤทธิ์ ปราโมช ในปี พ.ศ. 2519

ในปี พ.ศ. 2535 ได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลของนายชวน หลีกภัย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอท่าตะโก
หมวดหมู่:สกุลคำประกอบ
หมวดหมู่:นักการเมืองจากจังหวัดนครสวรรค์
หมวดหมู่:สมาชิกสภาผู้แทนราษฎรจังหวัดนครสวรรค์
หมวดหมู่:สมาชิกสภาร่างรัฐธรรมนูญไทย
หมวดหมู่:นักการเมืองพรรคเกษตรสังคม
หมวดหมู่:นักการเมืองพรรคกิจสังคม
หมวดหมู่:นักการเมืองพรรคสหประชาธิปไตย
หมวดหมู่:พรรคสามัคคีธรรม
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
ประธานาธิบดีเติร์กเมนิสถาน

**ประธานาธิบดีเติร์กเมนิสถาน** () มีชื่อทางการว่า **ประธานาธิบดีและหัวหน้าคณะรัฐมนตรีเติร์กเมนิสถาน** เป็นตำแหน่งประมุขแห่งรัฐและหัวหน้ารัฐบาลของประเทศเติร์กเมนิสถาน ประธานาธิบดียังดำรงตำแหน่งผู้บัญชาการทหารสูงสุดของกองทัพเติร์กเมนิสถานกับประธานคณะมนตรีความมั่นคงแห่งรัฐด้วย

ปัจจุบัน ผู้ดำรงตำแหน่งนี้คือเซร์ดาร์ เบร์ดือมูฮาเมดอว์ ประธานาธิบดีคนที่สามในประวัติศาสตร์ของประเทศนับตั้งแต่เป็นเอกราชหลังการล่มสลายของสหภาพโซเวียตใน ค.ศ. 1991 เขาดำรงตำแหน่งต่อจากกูร์บันกูลือ เบร์ดือมูฮาเมดอว์ พ่อของเขาที่ลงจากตำแหน่งใน ค.ศ. 2022 หลังดำรงตำแหน่งเป็นเวลา 15 ปี ในการเลือกตั้ง ค.ศ. 2022 เซร์ดาร์ได้รับคะแนนเสียง 72.97% ต่อผู้ลงสมัครรับเลือกตั้งคนอื่นเก้าคน ประเทศนี้ผ่านร่างปฏิรูปที่ยุบการจำกัดวาระของประธานาธิบดีและยกเลิกข้อจำกัดที่อายุต่ำกว่า 70 ปีใน ค.ศ. 2016 และขยายสมัยดำรงตำแหน่งจาก 5 ปีไปเป็น 7 ปี

## ความต้องการและการถอดถอนออกจากตำแหน่ง

ความต้องการของผู้ลงสมัครรับเลือกตั้งเป็นประธานาธิบดีเติร์กเมนิสถานต้องเป็นไปตามเงื่อนไขนี้:

* ต้องเกิดในประเทศเติร์กเมนิสถาน
* ต้องพูดภาษาเติร์กเมนได้อย่างเชี่ยวชาญ
* ต้องมีอายุอย่างน้อย 40 ปี 
* ต้องอาศัยอยู่ในประเทศเติร์กเมนิสถานต่อเนื่องเป็นเวลา 15 ปี
* ต้องได้รับจ้าง

อำนาจของประธานาธิบดีเติร์กเมนิสถานอาจถูกยกเลิกตามรัฐธรรมนูญเติร์กเมน มาตรา 57 ในกรณีที่ประธานาธิบดี:
* ไม่สามารถปฏิบัติหน้าที่เนื่องจากเจ็บไข้ได้ป่วย
* ละเมิดรัฐธรรมนูญและกฎหมายมหาชน
* การอภิปรายไม่ไว้วางใจประธานาธิบดี

ถ้าประธานาธิบดีถูกถอดถอนออกจากตำแหน่ง ประธานสมัชชาจะดำรงตำแหน่งประธานาธิบดีรักษาการ โดยจะต้องมีการจัดการเลือกตั้งไม่นานกว่า 60 วันนับตั้งแต่วันถอดถอน

## รายนาม

## อ้างอิง



ต
เส้นเบรวีเย

thumb|right|200px|เส้นเบรวีเย
**เส้นเบรวีเย** () เป็นเส้นแบ่งเขตที่กำหนดในแผนที่เมื่อ พ.ศ. 2482 เพื่อใช้ในการแบ่งแยกความรับผิดชอบด้านการบริหารและการทำงานของตำรวจในหมู่เกาะนอกชายฝั่งของโคชินจีนและกัมพูชาเมื่อยังรวมอยู่ในอินโดจีนฝรั่งเศส เส้นนี้ตั้งตามชื่อของฌูล เบรวีเย ข้าหลวงชาวฝรั่งเศส เส้นนี้ลากจากพรมแดนทางบกเข้าไปในอ่าวไทยโดยไม่ได้เกี่ยวกับอำนาจอธิปไตย

ใน พ.ศ. 2510 มีการเจรจาระหว่างกัมพูชากับเวียดนามเหนือและเวียดกงที่จะใช้เส้นเบรวีเยเป็นเส้นเขตแดน อย่างไรก็ตาม เมื่อเขมรแดงเข้ามามีอำนาจในกัมพูชา ได้ปฏิเสธการใช้เส้นเบรวีเย โดยได้มีการเจรจากับเวียดนามใน พ.ศ. 2519 เพื่อจะปรับเส้นเขตแดนให้กัมพูชาเข้าถึงเกาะฟู้โกว๊กได้ง่ายขึ้น แต่การเจรจาล้มเหลว ในการประชุมนานาชาติเกี่ยวกับกัมพูชาใน พ.ศ. 2534 ปัญหาของเส้นนี้ก็ยังไม่ชัดเจน ทำให้การตีความและการกำหนดอาณาเขตทางทะเลระหว่างเวียดนามกับกัมพูชายังมีปัญหาจนถึงปัจจุบัน 

## อ้างอิง
* ไมเคิล ลีเฟอร์. **พจนานุกรมการเมืองสมัยใหม่ในเอเชียตะวันออกเฉียงใต้.** กรุงเทพฯ : สำนักพิมพ์มหาวิทยาลัยธรรมศาสตร์, 2548, หน้า 583.

หมวดหมู่:เขตแดน
หมวดหมู่:กรณีพิพาทเรื่องอาณาเขตกัมพูชา
หมวดหมู่:กรณีพิพาทเรื่องอาณาเขตเวียดนาม
หมวดหมู่:อาณาเขตที่เป็นข้อพิพาทในเอเชียตะวันออกเฉียงใต้
หมวดหมู่:เกาะฟู้โกว๊ก
หมวดหมู่:น่านน้ำที่เป็นข้อพิพาท
กีฬาเรือพายในกีฬาแห่งชาติครั้งที่ 41

"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์ 

* มีการชิงชัย 38 เหรียญทอง
**1.เรือพาย-แคนู 6 เหรียญทอง
**2.เรือพาย-กรรเชียง 8 เหรียญทอง
**3.เรือพาย-คยัค 12 เหรียญทอง
**4.เรือพาย-เรือยาว 5 ฝีพาย 6 เหรียญทอง
**5.เรือพาย-เรือยาวคชสีห์ 12 ฝีพาย 6 เหรียญทอง

* เริ่มแข่งขันวันที่ 10-14 ธันวาคม 2555
* สนามที่ใช้ในการแข่งขัน : อ่างเก็บน้ำห้วยตึงเฒ่า อ.แม่ริม

## สรุปเหรียญรางวัล เรือพาย

## สรุปผลการแข่งขัน
### เรือพาย แคนู

### เรือพาย กรรเชียง

### เรือพาย คยัค

### เรือพาย เรือยาว 5 ฝีพาย

### เรือพาย คชสีห์ 12 ฝีพาย

## อ้างอิง
* กีฬาแห่งชาติ ครั้งที่ 41 “เชียงใหม่เกมส์” 
* Siamsport “เชียงใหม่เกมส์” 
* สมาคมเรือพายแห่งประเทศไทย 

หมวดหมู่:กีฬาแห่งชาติครั้งที่ 41
แองเคอร์สะเวห์

**แองเคอร์สะเวห์** ( แปลว่า "ถอนสมอ") เป็นเพลงมาร์ชที่แต่งโดยชาลส์ เอ. ซิมเมอร์แมน คำร้องโดย อัลเฟรด ฮาร์ต ไมลส์ในปี ค.ศ. 1906  โดยไมลส์ซึ่งเป็นนักเรียนโรงเรียนนายเรือสหรัฐอเมริการุ่นปี 1907 ได้ขอร้องให้ซิมเมอร์แมน ซึ่งเป็นหัวหน้าวงดุริยางค์โรงเรียนนายเรือ ช่วยแต่งเพลงสำหรับเป็นเพลงประจำรุ่นในปีนั้น 

เพลงแองเคอร์สะเวห์ได้รับการบรรเลงและขับร้องครั้งแรกเมื่อวันที่ 1 ธันวาคม ค.ศ. 1906 ในการแข่งขันอเมริกันฟุตบอลประเพณีระหว่างโรงเรียนนายร้อยทหารบกสหรัฐกับโรงเรียนนายเรือ ที่เมืองฟิลาเดลเฟีย รัฐเพนซิลเวเนีย ต่อหน้าผู้ชมมากกว่า 30,000 คน และได้รับการยอมรับเป็นเพลงเชียร์ของวิทยาลัย และเป็นเพลงประจำกองทัพเรือสหรัฐอเมริกาอย่างไม่เป็นทางการ

## แหล่งข้อมูลอื่น

*"Anchors Aweigh" by the U.S. Navy Band (mp3 file)
*"Anchors Aweigh" (mp3 file; part II of medley)
*"Anchors Aweigh" done as instrumental band march (.wav file)

หมวดหมู่:เพลงมาร์ช
หมวดหมู่:เพลงทหารเรือ
มารีนส์ฮิม

**มารีนส์ฮิม** () เป็นบทเพลงปลุกใจของนาวิกโยธินสหรัฐอเมริกา และเป็นเพลงทางการของกองทัพเรือสหรัฐอเมริกา   โดยทั่วไปมักบรรเลงในงานพิธีการ และการดื่มอวยพร 

บทคำร้อง นำมาจากหนังสือบทกวี "Rhymes of the Rookies"  เขียนโดย ดับเบิลยู. อี. คริสเตียน ในปี ค.ศ. 1917  กล่าวพรรณนาถึงการรบต่าง ๆ ของทหารสหรัฐก่อนสงครามโลกครั้งที่หนึ่ง โดยท่อนที่มีชื่อเสียง คือท่อนที่ร้องว่า "From the  Halls of Montezuma, To the shores of Tripoli"  ท่อนแรกหมายถึงการรบที่ป้อมชาปูลเทเปก ทางตะวันตกของเม็กซิโกซิตี เป็นส่วนหนึ่งของสงครามเม็กซิโก–อเมริกา และท่อนหลังหมายถึงการรบที่เดิร์น ทางตะวันออกของตริโปลี เป็นส่วนหนึ่งของสงครามบาร์บารีครั้งที่หนึ่ง  ซึ่งทำให้เพลงนี้มีชื่ออย่างไม่เป็นทางการว่า "Halls of Montezuma"

## อ้างอิง

## แหล่งข้อมูลอื่น
*Marines' Hymn , MP3 from the Marine Corps "President's Own" website.
*Marine Corps Theme performed as instrumental band march (.wav file)
*Marine's Hymn Lyrics Information about the USMC hymn as well as other USMC history.
*The Marine's Hymn Mystery  More information about the musical authorship of the tune.

หมวดหมู่:เพลงมาร์ช
หมวดหมู่:เพลงปลุกใจในประเทศสหรัฐอเมริกา
หมวดหมู่:เพลงประจำเหล่าทัพ
ทากาฮิโระ คาวามูระ

**ทากาฮิโระ คาวามูระ** (; ) เกิดวันที่ 4 ตุลาคม ค.ศ. 1979 ที่เมืองชิมาดะ จังหวัดชิซูโอกะ เป็นนักฟุตบอลชาวญี่ปุ่น ผู้ซึ่งเล่นให้แก่สโมสรฟุตบอลทีโอที ในตำแหน่งกองกลาง และเป็นกัปตันประจำทีม

## ประวัติ
วันที่ 28 มีนาคม พ.ศ. 2555 ทากาฮิโระ คาวามูระ ทำหน้าที่เป็นนักฟุตบอลประจำทีมสโมสรฟุตบอลทีโอทีในไทยพรีเมียร์ลีก 2555 โดยเป็นหนึ่งในผู้ทำประตูเมื่อครั้งที่พบกับสโมสรวัวชน ยูไนเต็ด

พ.ศ. 2556 ทากาฮิโระ คาวามูระ ยังคงทำหน้าที่เป็นนักฟุตบอลประจำทีมสโมสรฟุตบอลทีโอทีในไทยพรีเมียร์ลีก 2556 ภายใต้ผู้จัดการทีมสมชาย ทรัพย์เพิ่ม วันที่ 18 พฤษภาคม ทากาฮิโระ คาวามูระ เป็นหนึ่งในผู้เข้าแข่งขันเมื่อครั้งที่พบกับสโมสรฟุตบอลเอสซีจี เมืองทอง ยูไนเต็ด วันที่ 29 พฤษภาคม เมื่อครั้งที่พบกับสโมสรฟุตบอลบางกอกกล๊าส เช่นเดียวกับวันที่ 23 มิถุนายน เมื่อครั้งที่พบกับสโมสรฟุตบอลสงขลา ยูไนเต็ด รวมถึงในวันที่ 29 มิถุนายน เมื่อครั้งที่พบกับสโมสรฟุตบอลบุรีรัมย์ ยูไนเต็ด

## สถิติสโมสรอาชีพ

## รางวัล
* รางวัลนักเตะยอดเยี่ยม ของสโมสรฟุตบอลทีโอที ประจำฤดูกาล 2012

## อ้างอิง

หมวดหมู่:บุคคลจากจังหวัดชิซูโอกะ
หมวดหมู่:นักฟุตบอลชาวญี่ปุ่น
หมวดหมู่:กองกลางฟุตบอล
หมวดหมู่:ชาวญี่ปุ่นในประเทศไทย
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลทีโอที
หมวดหมู่:ผู้เล่นเซเรซโซ โอซากะ
เมซีเย 3

**เมซีเย 3** () หรือที่รู้จักกันดีในชื่อ *เอ็ม3* หรือ *เอ็นจีซี 5272* เป็นกระจุกดาวทรงกลมที่ตั้งอยู่ในกลุ่มดาวสุนัขล่าเนื้อทางซีกฟ้าเหนือ ห่างจากโลกประมาณ 33,920 ปีแสง

ชาร์ล เมซีเย ค้นพบเมซีเย 3 ในวันที่ 3 พฤษภาคม ค.ศ. 1764 เดิมเขาเข้าใจว่าเป็นเนบิวลา ต่อมาวิลเลียม เฮอร์เชล ได้สรุปว่าเป็นกระจุกดาวเมื่อประมาณ ค.ศ. 1784 โซลอน เออร์วิง เบลีย์ ค้นพบดาวแปรแสงหลายดวงตั้งแต่ ค.ศ. 1913 เป็นต้นมา ตั้งแต่นั้นมาเมซีเย 3 ได้กลายเป็นหนึ่งในกระจุกดาวทรงกลมที่ได้รับการศึกษาค้นคว้ามากที่สุด

## อ้างอิง

## แหล่งข้อมูลอื่น
* SEDS Messier pages on M3
* M3, Galactic Globular Clusters Database page
* M3 Photo detail Dark Atmospheres
* 
* 

หมวดหมู่:กระจุกดาวทรงกลม
หมวดหมู่:กลุ่มดาวหมาล่าเนื้อ
หมวดหมู่:วัตถุท้องฟ้าของเมซีเย
หมวดหมู่:วัตถุท้องฟ้าของเอ็นจีซี
เมซีเย 4

**เมซีเย 4** () กำหนดให้เป็นชื่อ **เอ็นจีซี 6121** เป็นกระจุกดาวทรงกลมที่ตั้งอยู่ในกลุ่มดาวแมงป่อง ห่างจากโลกประมาณ 7,175 ปีแสง ได้รับการค้นพบโดยฌ็อง-ฟีลิป เดอ เชโซ ใน ค.ศ. 1746 และได้รับการจัดหมวดหมู่โดยชาร์ล เมซีเย ใน ค.ศ. 1764

## อ้างอิง

## แหล่งข้อมูลอื่น

* M4, SEDS Messier pages
* M4, Galactic Globular Clusters Database page
* 
* 
* 

หมวดหมู่:กระจุกดาวทรงกลม
หมวดหมู่:กลุ่มดาวแมงป่อง
หมวดหมู่:วัตถุท้องฟ้าของเมซีเย
หมวดหมู่:วัตถุท้องฟ้าของเอ็นจีซี
ดาราจักรหมวกปีก

**ดาราจักรหมวกปีก** () หรือรู้จักกันดีในชื่อ **วัตถุท้องฟ้าของเมซีเย 104**, **เอ็ม 104** หรือ **เอ็นจีซี 4594** เป็นดาราจักรชนิดก้นหอยไม่มีคาน ที่ตั้งอยู่ในกลุ่มดาวหญิงสาว ห่างจากโลก 28 ปีแสง กิโลพาร์เซก

## อ้างอิง

## แหล่งข้อมูลอื่น

* 
* Hubble Mosaic of the Majestic Sombrero Galaxy (ESA)
* HubbleSite: The Majestic Sombrero Galaxy (M104) 
* M104, the Sombrero Galaxy (NightSkyInfo.com) 
* Messier 104 (SEDS)
* Sombrero Galaxy: A Great Observatories View
* M104 The Sombrero Galaxy
* 
* Sombrero Galaxy (Messier 104) at Constellation Guide

หมวดหมู่:ดาราจักรชนิดก้นหอย
หมวดหมู่:ดาราจักรชนิดก้นหอยไม่มีคาน
หมวดหมู่:กลุ่มดาวหญิงสาว
หมวดหมู่:วัตถุท้องฟ้าของเมซีเย
หมวดหมู่:วัตถุท้องฟ้าของเอ็นจีซี
หมวดหมู่:วัตถุท้องฟ้าของพีจีซี
หมวดหมู่:วัตถุทางดาราศาสตร์ที่ค้นพบในปี พ.ศ. 2310
วงศ์กุหลาบหิน

thumb|ดอก Rosularia

**วงศ์กุหลาบหิน** หรือ**Crassulaceae** เป็นวงศ์ของพืชใบเลี้ยงคู่ ใบพืชกลุ่มนี้อวบน้ำ เก็บน้ำไว้ได้ดี พบได้ทั่วโลก แต่มักพบในซีกโลกเหนือและแอฟริกาใต้ โดยเฉพาะในพื้นที่แห้งหรือหนาวเย็น วงศ์นี้ประกอบด้วย 1,400 สปีชีส์ใน 33 สกุล การสังเคราะห์ด้วยแสงแบบแคม (:En:Crassulacean acid metabolism) ตั้งตามชื่อวงศ์ของพืชวงศ์นี้ เพราะพบครั้งแรกในพืชวงศ์นี้ 
## สกุล
* *[[Adromischus]]*
* *[[Aeonium]]*
* *[[Aichryson]]*
* *[[Chiastophyllum]]* 
* *[[Cotyledon (สกุล)|Cotyledon]]*
* *[[Crassula]]*
* *[[Diamorpha]]*
* *[[Dudleya]]*
* *[[Echeveria]]*
* *[[Graptopetalum]]*
* *[[Greenovia]]*
* *[[Hylotelephium]]*
* *[[Hypagophytum]]*
* *[[Jovibarba]]*
* *[[Kalanchoe]]*
* *[[Lenophyllum]]*
* *[[Monanthes]]*
* *[[Orostachys]]*
* *[[Pachyphytum]]*
* *[[Perrierosedum]]*
* *[[Phedimus]]*
* *[[Pistorinia]]*
* *[[Prometheum]]*
* *[[Pseudosedum]]*
* *[[Rhodiola]]*
* *[[Rosularia]]*
* *[[Sedum]]*
* *[[Sempervivum]]*
* *[[Thompsonella]]* (เม็กซิโก)
* *[[Tylecodon]]*
* *[[Umbilicus|Umbilicus]]*
* *[[Villadia]]*

## อ้างอิง
* Urs Eggli, ed. *Illustrated Handbook of Succulent Plants: Crassulaceae* (Springer, 2003) ISBN 3-540-41965-9

## แหล่งข้อมูลอื่น

* Crassulaceae page @ SucculentCity 
* Crassulaceae in Topwalks
หมวดหมู่:วงศ์กุหลาบหิน
ก้านกล้วย (แฟรนไชส์)

**ก้านกล้วย** เป็นแฟรนไชส์แอนิเมชันสามมิติอิงประวัติศาสตร์ไทย ประกอบไปด้วยภาพยนตร์เรื่อง *[[ก้านกล้วย]]*, *[[ก้านกล้วย 2]]* และซีรีส์ทางโทรทัศน์ *[[ก้านกล้วยผจญภัย]]* สร้างโดยกันตนาแอนิเมชัน โดยใช้ตัวละครเอกคือพระคชาธารในสมเด็จพระนเรศวรมหาราช นามว่า "ก้านกล้วย" หรือ "เจ้าพระยาปราบหงสาวดี" ภาพยนตร์ภาคแรกและซีรีส์นั้นจะเป็นแนวผจญภัยและเน้นไปทางธรรมชาติและวัฒนธรรมความเป็นอยู่ของชาวไทยในสมัยอยุธยา ส่วนภาพยนตร์ภาค 2 จะเป็นแนวแฟนตาซีและผจญภัย เน้นทางโลกเวทมนตร์และอภินิหาร เนื้อเรื่องบางส่วนนั้นสร้างจากประวัติศาสตร์ไทย ในช่วงสงครามสยาม - พม่า ซึ่งภาคแรกนั้นสร้างจากเหตุการณ์การเสียกรุงศรีอยุธยาครั้งที่ 1 จนถึงสงครามยุทธหัตถี ส่วนภาคสองได้แรงบันดาลใจจากเหตุการณ์ที่ทัพอยุธยาเข้าตีกรุงหงสาวดีเพื่อปลดปล่อยเชลย

ก้านกล้วย เป็นแอนิเมชันที่สร้างด้วยเทคนิคคอมพิวเตอร์อีกเรื่องหนึ่งของไทย ซึ่งก่อนหน้านี้มีภาพยนตร์แอนิเมชันที่ใช้เทคนิคดังกล่าว คือ ปังปอนด์ และแอนิเมชันซึ่งถือเป็นเรื่องแรกของไทยคือ สุดสาคร ซึ่งเป็นแอนิเมชันสองมิติ

## ภาพยนตร์
### ก้านกล้วย (2549)

### ก้านกล้วย 2 (2552)

## การ์ตูนโทรทัศน์
ก้านกล้วย ได้ถูกนำมาดัดแปลงเป็นภาพยนตร์การ์ตูนทางโทรทัศน์ทางช่อง 7 โดยใช้ชื่อว่า **"ก้านกล้วย ผจญภัย"** จัดฉายทุกวันอาทิตย์ เวลา 17.00-17.30 น. โดยมีเนื้อหารายละเอียดมากขึ้น และใช้ตัวละครที่มีอยู่เดิม

## ตัวละคร
:*ดูตัวละครทั้งหมดที่ [[รายชื่อตัวละครในก้านกล้วย]]*

## รายได้

## การตอบรับ
*ก้านกล้วย* ได้รับการยกย่องจากนิรันดร์ บุญยรัตพันธุ์ ว่าเป็นผลงานการ์ตูนไทยในระดับนานาชาติ และภาพยนตร์นี้ได้รับการเปิดตัวในรูปแบบดีวีดีที่สหรัฐอเมริกา ในช่วงเดือนกันยายน ค.ศ. 2008 โดยใช้ชื่อในเวอร์ชันอเมริกันคือ *The Blue Elephant*

บริษัทเพอร์เซ็ปต์พิคเจอร์คอมพานีของอินเดีย ได้ซื้อสิทธิ์ภาพยนตร์และเปิดตัวในเวอร์ชันภาษาฮินดีโดยใช้ชื่อ *Jumbo* ซึ่งนักแสดงอินเดียชื่อ อักษัย กุมาร เป็นผู้ให้เสียงพากย์ตัวเอกของเรื่องที่ใช้ชื่อในเวอร์ชันนี้ว่า จัมโบ้

## อ้างอิง

## แหล่งข้อมูลอื่น
* 
* 

หมวดหมู่:ก้านกล้วย
หมวดหมู่:แอนิเมชันไทย
หมวดหมู่:ภาพยนตร์แอนิเมชันไทย
หมวดหมู่:ภาพยนตร์เกี่ยวกับช้าง
หมวดหมู่:ภาพยนตร์ซีรีส์ไทย
หมวดหมู่:แฟรนไชส์แอนิเมชัน
หมวดหมู่:แฟรนไชส์สื่อมวลชน
หมวดหมู่:การพรรณนาทางวัฒนธรรมของสมเด็จพระนเรศวรมหาราช
ลัดวิเจียเล็ก

**ลัดวิเจียเล็ก**  เป็นพืชใบเลี้ยงคู่ที่เป็นไม้น้ำในสกุลลัดวิเจีย วงศ์พญารากดำ ใช้เป็นไม้ประดับสวยงาม
หมวดหมู่:วงศ์พญารากดำ
หมวดหมู่:ไม้ประดับ
วงศ์พญารากดำ

**วงศ์พญารากดำ** หรือ *([[:En:Onagraceae]])* เป็นวงศ์ของพืชมีดอก มีสมาชิกประมาณ 640-650 สปีชีส์ มีทั้งไม้ล้มลุก ไม้พุ่มและไม้ยืนต้น มี 20-24 สกุล 
## สกุล
### วงศ์ย่อย Ludwigioideae
**[[:En:Ludwigia]]* L.

### วงศ์ย่อย Onagroideae

สกุลอีกหลายสกุลเป็นชื่อพ้องของสกุลที่กล่าวไปแล้ว แต่มักจะปรากฏในเอกสารต่างๆ ได้แก่ :
**[[Calylophus]]* Spach (=*Oenothera*)
**[[Gaura]]* L. (=*Oenothera*)

## อ้างอิง

*Smithsonian Institution: Onagraceae classification 
*Ford, V.S. & Gottlieb, L.D. (2007). Tribal relationships within Onagraceae inferred from PgiC sequences. *Systematic Botany* 32(2):348-356
โคคลาน

**โคคลาน** (Willd.) Muell. Arg. เป็นพืชในวงศ์ Euphorbiaceae ชื่ออื่น ๆ มะกายเครือ มะปอบเครือ กระเปี้ยะ โพคาน แนวน้ำ เยี่ยวแมว เยี่ยวแมวเถา เป็นไม้เถาเลื้อยพาดพันต้นไม้อื่น ยาว 3-6 เมตร ลำต้นเป็นไม้เนื้อแข็ง เปลือกนอกสีน้ำตาลเข้ม เนื้อในสีน้ำตาลอ่อน  เปลือกเถาไม่มีกลิ่น มีสารกลุ่มเทอร์พีน มีฤทธิ์ต้านเชื้อเริมที่ริมฝีปาก ลดการอักเสบ และป้องกันการเกิดพิษต่อตับ ต้านการเกิดแผลที่กระเพาะอาหาร ต้านอนุมูลอิสระ 

โคคลานเป็นพืชสมุนไพร ใช้ เถา แก้ปวดเมื่อยตามร่างกาย ครั่นตัว เส้นตึง แก้ปวดหลังปวดเอว แก้กระษัย ขับปัสสาวะ แก้ไตพิการ บำรุงโลหิต แก้พิษภายใน เข้ายาแก้โรคมะเร็ง ทางอำเภอกุดชุม จังหวัดยโสธร ใช้โคคลานเป็นส่วนประกอบของยาที่ชื่อ “ตำรับยาโคคลาน” ซึ่งเป็นยาแก้อักเสบกล้ามเนื้อ และแก้ปวดกระดูก ชาวไทยอีสานนำไปต้มกับทองพันชั่งและโด่ไม่รู้ล้ม นำน้ำมาดื่มแก้ปวดเมื่อย

## อ้างอิง

หมวดหมู่:วงศ์ยางพารา
หมวดหมู่:ไม้เลื้อย
หมวดหมู่:สมุนไพร
หมวดหมู่:พืชที่มีฤทธิ์ต้านไวรัส
หมวดหมู่:พืชที่มีฤทธิ์ต้านอนุมูลอิสระ
สติกซ์ (แก้ความกำกวม)

**สติกซ์** () สามารถหมายถึง

* สติกซ์ เทพีแห่งแม่น้ำตามเทพปกรณัมกรีก
* แม่น้ำสติกซ์ แม่น้ำที่คั่นโลกและยมโลกออกจากกันตามเทพปกรณัมกรีก
* สติกซ์ ดวงจันทร์ของดาวพลูโต
* สติกซ์ วงดนตรีสัญชาติอเมริกัน
* แบบอักษรสติกซ์
รายนามประธานาธิบดีแอฟริกาใต้

รายนามประธานาธิบดีแห่งสาธารณรัฐแอฟริกาใต้ตั้งแต่ พ.ศ. 2537 (ค.ศ. 1994) ถึงปัจจุบัน

;แถบสี

## ดูเพิ่ม
*ประเทศแอฟริกาใต้
*ธงชาติแอฟริกาใต้
*ตราแผ่นดินของแอฟริกาใต้
*เพลงชาติแอฟริกาใต้
## อ้างอิง
*http://en.wikipedia.org/wiki/President_of_South_Africa

อ

หมวดหมู่:นักการเมืองแอฟริกาใต้
ปลากะพงลายสี่แถบ

**ปลากะพงลายสี่แถบ** หรือ **ปลากะพงแถบน้ำเงิน** (; ) เป็นปลาน้ำเค็มชนิดหนึ่ง ในวงศ์ปลากะพงแดง (
Lutjanidae)

มีรูปร่างคล้ายปลากะพงลายพาด (*L. decussatus*) ซึ่งเป็นปลาในวงศ์และสกุลเดียวกัน ลำตัวและครีบมีสีเหลืองสด มีแถบสีฟ้าหรือสีน้ำเงินพาดยาวตามความยาวลำตัวทั้งหมดสี่แถบ ส่วนท้องสีขาว ด้านบนหัวเป็นสีน้ำตาล ขณะที่ยังเล็กอยู่มีปานสีดำข้างลำตัวด้านละ 1 จุด และจะค่อยจางลงเมื่อโตขึ้น 

มีความยาวโดยเฉลี่ยประมาณ 18 เซนติเมตร เป็นปลาที่อาศัยอยู่รวมกันเป็นฝูงใหญ่ในแนวปะการัง โดยหากินปลาและสัตว์น้ำเล็ก ๆ เป็นอาหาร 
thumb|left|ฝูงปลาในทะเล
เป็นปลาที่แพร่พระจายพันธุ์อย่างกว้างขวางตั้งแต่ทะเลแดง, มหาสมุทรอินเดีย, อ่าวเบงกอล, ทะเลอันดามัน, ทะเลจีนใต้, ทะเลญี่ปุ่น, ทะเลฟิลิปปิน, อ่าวตังเกี๋ย, ติมอร์, ออสเตรเลีย, หมู่เกาะแปซิฟิค ไปจนถึงฮาวาย แต่ในน่านน้ำไทยจัดว่าเป็นปลาที่พบได้ไม่บ่อยนักและพบได้เฉพาะฝั่งทะเลอันดามัน

## อ้างอิง

## แหล่งข้อมูลอื่น

* รูปและข้อมูลเพิ่มเติม 

ลายสี่แถบ
ปากกาทะเล

**ปากกาทะเล** () เป็นสัตว์ทะเลไม่มีกระดูกสันหลังจำพวกหนึ่ง ที่อยู่ในอันดับ Pennatulacea จัดเป็นแอนโธซัวอย่างหนึ่ง  มีลักษณะใกล้เคียงกับปะการังอ่อน โดยแต่ละโพลิปมีหนวดจำนวน 8 เส้น โคโลนีของปากกาทะเลแต่ละชนิดมีรูปร่างแตกต่างกันออกไป บางชนิดเป็นท่อนคล้ายฝักข้าวโพด บางชนิดเป็นแท่งยาวคล้ายกิ่งไม้ก้านเดียว คล้ายแท่งปากกา อันเป็นที่มาของชื่อสามัญ และบางชนิดคล้ายขนนก สีของปากกาทะเลส่วนใหญ่มีสีครีม, สีเหลืองและสีม่วงอ่อน

ปากกาทะเลทุกชนิดอาศัยอยู่รวมกันเป็นโคโลนีเช่นเดียวกับกัลปังหาและปะการังอ่อน ด้านล่างเป็นด้ามใช้สำหรับฝังลงไปในทะเลที่เป็นโคลน หรือโคลนปนทราย ส่วนบนที่อยู่ของโพลิปรูปร่างเป็นทรงกระบอก สามารถยืดหดตัวจากเนื้อเยื่อของโคโลนีเพื่อจับเหยื่อ แต่ละโคโลนีมีโพลิปหรือตัวปากกาทะเลนับร้อยตัว

ปากกาทะเลทุกชนิดอาศัยอยู่ตามพื้นทะเล โดยเฉพาะบริเวณที่มีกระแสน้ำไหลผ่าน เพราะโพลิปจะได้รับแพลงก์ตอนที่พัดมากับกระแสน้ำและได้รับออกซิเจนอย่างเพียงพอ

ปากกาทะเลรูปขนนกมีแขนงแตกออกทางด้านข้าง มักมีปูตัวแบนขนาดเล็กอาศัยอยู่แบบเกื้อกูลกัน ส่วนใหญ่มักพบปูอาศัยกันเป็นคู่ ซึ่งปูจำพวกนี้ไม่พบอยู่อย่างอิสระตามลำพัง แต่อาศัยปากกาทะเลเป็นที่พักพิง หาอาหาร และช่วยเก็บกินเศษอินทรีย์ที่ติดอยู่ตามผิวลำตัวของปากกาทะเล จึงทำหน้าที่คล้ายแม่บ้านหรือพนักงานทำความสะอาดให้กับปากกาทะเลด้วย

ปากกาทะเลมีคุณสมบัติอยู่อย่างหนึ่งคือ ความสามารถในการเรืองแสงได้ในที่มืด ซึ่งการเรืองแสงอาจเกิดเป็นบางส่วนหรือเกิดพร้อมกันทั้งโคโลนีก็ได้ เหตุนี้บริเวณพื้นทะเลบางแห่งที่มีปากกาทะเลอาศัย จึงอาจมีแสงเรืองคล้ายไฟใต้น้ำส่องสว่างด้วย

เนื่องจากปากกาทะเลอาศัยอยู่ตามพื้นทะเล จึงมักติดอวนลากของชาวประมงซึ่งลากสัตว์น้ำหน้าดินขึ้นมา แต่ปากกาทะเลไม่สามารถนำมาบริโภคได้ จึงถูกนำไปทำอาหารสัตว์ปะปนกับปลาเป็ด การศึกษาตัวอย่างของปากกาทะเลจึงกระทำได้ง่ายวิธีหนึ่งคือ การเก็บจากท่าเทียบเรือประมงนั่นเอง

ปากกาทะเล โดยมากเป็นสัตว์ทะเลที่มักไม่ค่อยเป็นที่รู้จัก จึงมีการศึกษาน้อยมาก ในน่านน้ำไทยเชื่อว่ามีปากกาทะเลอยู่อย่างน้อย 2 ชนิด 

โดยแบ่งออกได้เป็น 2 อันดับย่อย มีทั้งหมด 14 วงศ์ (ดูในตาราง)

## อ้างอิง

## แหล่งข้อมูลอื่น

หมวดหมู่:ไนดาเรีย
เรือพายในกีฬาแห่งชาติครั้งที่ 41 – เรือคยัค บุคคลชาย 1000 เมตร

"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์

*ประเภท เรือคยัค ชาย 1 คน (k1) 1000 เมตร 

* มีนักกีฬาเข้าร่วมการแข่งขัน 10 คน จาก 10 ทีมจังหวัด
* เริ่มแข่งขันวันที่ 9-10 ธันวาคม 2555
* สนามที่ใช้ในการแข่งขัน : อ่างเก็บน้ำห้วยตึงเฒ่า อ.แม่ริม
 

## สรุปผลการแข่งขัน

## ผลการแข่งขัน
### Heat
* อันดับ 1-2 ของแต่ละกลุ่ม เข้ารอบรองชนะเลิศ(SE), อันดับ3-4 เข้ารอบแก้ตัว(RE)
#### Heat1

#### Heat2

#### Heat3

#### รอบแก้ตัว (RE)

----

### รอบรองชนะเลิศ
* อันดับ 1-2 ของแต่ละกลุ่ม เข้ารอบชิงชนะเลิศ(FA), 
#### Heat1

#### Heat2

----

### รอบชิงชนะเลิศ

## อ้างอิง
* กีฬาแห่งชาติ ครั้งที่ 41 “เชียงใหม่เกมส์” 
* Siamsport “เชียงใหม่เกมส์” 
* สมาคมเรือพายแห่งประเทศไทย 

หมวดหมู่:กีฬาแห่งชาติครั้งที่ 41